

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADSKO VIJEĆE**

KLASA: 024-02/25-01/11

URBROJ: 2140-07-01-25-5

U Zlataru, 07. srpnja 2025.

**ZAPISNIK**

2. sjednice Gradskog vijeća Grada Zlatara održane 07. srpnja 2025. godine u Gradskoj vijećnici u Zlataru, Park hrvatske mladeži 2.

Početak u 19:01 sati.

NAZOČNI:

1. Vijećnici: Danijela Findak, Davor Kljak, Ivona Bingula, Damir Bručić, Mirjana Bajzek. Juraj Žerjavić, Anita Habazin, Matija Bolfek, Robert Rod, Božidar Hanžek, . Darinka Sviben, Danijel Delija
2. Ostali:
* Jasenka Auguštan-Pentek, gradonačelnica Grada Zlatara
* Mladen Krušelj, pročelnik Jedinstvenog upravnog odjela
* Zaposlenici Jedinstvenog upravnog odjela: Mateja Stažnik, Ivana Ivančić Škof, Nadan Plačko, Matej Grabušić, Maja Šimunić (zapisničarka)
* Sabina Pušec, novinarka Zagorskog lista
* Mirjana Bukal, novinarka Radio Zlatara
* Valentina Šimunec, građanka grada Zlatara
* Ivana Kljak, građanka grada Zlatara
* Vilko Kukec, građanin grada Zlatara

Sjednicu vodi predsjednica Gradskog vijeća Danijela Findak, pozdravlja prisutne i otvara 2. sjednicu Gradskog vijeća Grada Zlatara.

Govori kako su prisutni predstavnici građana Vilko Kukec, Valentina Šimunec i Ivana Kljak i iznosi pravila o načinu sudjelovanja javnosti na sjednicama Gradskog vijeća Grada Zlatara.

Poziva predsjednika Mandatne komisije Damira Bručića da iznese gradskom vijeću doneseni zaključak.

 Predsjednik Mandatne komisije Damir Bručić govori kako je mandatna komisija donijela zaključak kojim se obavještava Gradsko vijeće Grada Zlatara o mirovanju mandata vijećnika Stanka Majdaka iz Zlatara, Donja Batina 134, a Robert Rod iz Zlatara, Martinečka ulica 31, imenuje se zamjenikom vijećnika Stanka Majdaka.

 Sukladno dostavljenoj obavijesti o mirovanju mandata i temeljem postignutog dogovora i odluke Gradskog odbora SDP-a Grada Zlatara, Stanka Majdaka će za vrijeme mirovanja mandata na dužnosti vijećnika Gradskog vijeća Grada Zlatara zamijeniti Robert Rod iz Zlatara, Martinečka ulica 31.

Nastavno na doneseni zaključak, predsjednica je pozvala Roberta Roda da položi svečanu prisegu. Nakon polaganja i potpisivanja svečane prisege, predsjednica konstatira kako je na sjednici prisutno ukupno 12 od 13 vijećnika, kako se mogu donositi pravovaljane odluke te da su vijećnicima uredno dostavljeni svi materijali za sjednicu vijeća po točkama predloženog dnevnog reda.

Predsjednica predlaže dnevni red govoreći kako je na sjednici priložena dopuna dnevnog reda kao točka Odluka o davanju suglasnosti na početnu cijenu nekretnine k.č.br.10/1, k.o. Donja Batina. Gradonačelnica daje obrazloženje predložene točke dnevnog reda navodeći kako je tvrtka Qben u vlasništvu mladog zlatarskog poduzetnika podnijela zahtjev za davanje suglasnosti u svrhuširenja svojeg poduzeća na parcelu koja je u vlasništvu Grada Zlatara. Gradonačelnica dodaje da je zahtjev predan Gradu Zlataru nakon dostave materijala vijećnicima pa je iz tog razloga točka dodana kao dopuna dnevnog reda.

Nije bilo pitanja ni rasprave, pa je predsjednica dala prijedlog dopune dnevnog reda na glasanje.

 Od 12 prisutnih vijećnika, 12 je glasovalo „ZA“, 0 „PROTIV“ te je slijedom toga prihvaćena točka Odluka o davanju suglasnosti na početnu cijenu nekretnine k.č.br.10/1, k.o. Donja Batina kao dopuna dnevnog toga.

Slijedom toga, predsjednica je dala na glasovanje dopunjeni

**D N E V N I R E D**

1. Usvajanje zapisnika 1. sjednice Gradskog vijeća,
2. Donošenje IV. izmjene i dopune Plana nabave za 2025. godinu,
3. Donošenje Odluke o osnivanju Savjeta mladih Grada Zlatara
4. Odluka o davanju suglasnosti na početnu cijenu nekretnine k.č.br.10/1, k.o. Donja Batina
5. Pitanja i prijedlozi.

Nije bilo primjedbi, pa slijedom toga predsjednica daje na glasanje predloženi dnevni red.

Od 12 prisutnih vijećnika, , 12 je glasovalo „ZA“ i 0 „PROTIV“ te je dnevni red jednoglasno prihvaćen.

 **Točka 1.**

Predsjednica Danijela Findak otvara raspravu o točki usvajanje zapisnika 1. konstituirajuće sjednice Gradskog vijeća.

Pitanja ni primjedbi nije bilo pa je predsjednica dala točku 1. na glasanje.

Od 12 prisutnih vijećnika, 12 je glasovalo „ZA“, i 0 „SUZDRŽAN“ te je Gradsko vijeće jednoglasno usvojilo Zapisnik 1. konstituirajuće sjednice Gradskog vijeća.

 **Točka 2.**

Predsjednica Danijela Findak otvara raspravu o točki donošenje IV. izmjene i dopune Plana

nabave za 2025. godinu.

 Predsjednica govori kako je gradonačelnica Jasenka Auguštan-Pentek podnijela amandman u pisanom obliku koji je dostavljen vijećnicima, a koji glasi:

Poštovana predsjednice Gradskog vijeća,

Sukladno odredbama čl. 33. i 34. Poslovnika Gradskog vijeća Grada Zlatara („Službeni glasnik Krapinsko-zagorske županije“ 27/13) podnosim amandman na Prijedlog IV. Izmjene i dopune Plana nabave za 2025. godinu na način da se u čl. 2., smanjuje iznos procijenjene vrijednosti nabave pod rednim brojem 82., evidencijski broj J-71/25, te sada iznosi 23.000,00 eur.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 82. | R127-4, R127-6 | J-71/25 | Opremanje dječjeg vrtića- namještaj i didaktičke igračke | 39161000-8 | 23.000 | Jednostavna nabava | - | Ugovor | Ne |

Predsjednica je konstatirala da će se amandman uvrstiti kao dio točke dnevnog reda i otvorila je raspravu vezano uz točku.

Gradonačelnica daje pojašnjenje točke dnevnog reda navodeći koje se stavke mijenjaju po planu nabave.

Vijećnica Darinka Sviben se javlja za riječ. Moli pojašnjenja za pojedine izmjene i dopune plana nabave. Postavlja pitanje u vezi cerada za štandove na tržnici i štandova za koje navodi da na kiši propadaju. Isto tako postavlja pitanje tko u gradskoj upravi nadzire izvođenje radova i provedbu projekata jer smatra da su radovi vrlo loše izvedeni. Isto tako postavlja pitanje gdje se nalazi parcela na kojoj je predviđena izgradnja igrališta. Govori kako je na prošloj sjednici bilo postavljeno pitanje u vezi dogradnje dječjeg vrtića.

Gradonačelnica odgovara vijećnici Darinki Sviben kako cerade nisu bile uvrštene u projekt izgradnje tržnice, a koji je u iznosu od 40 posto sufinanciran od strane Vlade RH i Europske unije, a ostatak je financirao Grad Zlatar. Isto tako navodi kako će nakon faze prilagodbe tržnica raditi svaki dan. Odgovara da će se dječje igralište graditi na parceli kod područnog dječjeg vrtića prema farofu. Isto tako navodi kako je projektantica na projektu izgradnje tržnice bila Maša Varga pa bi pitanje o materijalima trebalo postaviti njoj.

 U 19.13 sati sjednici se pridružio vijećnik Darko Varga pa je slijedom toga predsjednica konstatirala da je sada na sjednici prisutno 13 vijećnika.

 Vijećnik Darko Varga se javio za riječ i postavlja pitanje u vezi kamere koja snima sjednicu. Navodi kako će isto pitanje dostaviti pismenim putem. Isto tako postavlja pitanje u vezi upravljanja tržnicom, tko je preuzeo izvedene radove, zašto štandovi hrđaju i tko je bio izvođač tih radova, na koji način se na štandovima naplaćuje najam i zašto je izgrađen nogostup kod tržnice koji ne vodi nikamo. Navodi da želi mu se odgovori na postavljena pitanja dostave pismenim putem.

 Gradonačelnica mu odgovara da su radovi na tržnici izvedeni prema postupku javne nabave i u skladu s propisima i pravilima. Isto tako navodi kako svaki građanin može prijaviti sve nepravilnosti Gradu Zlataru neovisno o sjednicama gradskog vijeća.

Vijećnik Božidar Hanžek se javio za riječ. Osvrće se na stavke navedene u izmjeni i dopuni plana nabave vezane uz radove u Belcu na što mu gradonačelnica odgovara kako se radi o stavkama koje se nalaze u izmjeni i dopuni plana nabave koju je gradsko vijeće već izglasalo.

Daljnjih pitanja ni rasprave nije bilo pa je predsjednica dala točku na glasanje

 Od 13 prisutnih vijećnika, 9 je glasovalo „ZA“, 0 „PROTIV i 4„SUZDRŽAN“ te je Gradsko vijeće donijelo IV. izmjenu i dopunu Plana nabave za 2025. godinu. T

 **Točka 3.**

Predsjednica Danijela Findak otvara raspravu o točki donošenje Odluke o osnivanju Savjeta mladih Grada Zlatara.

Gradonačelnica daje pojašnjenje navedene točke govoreći kako se donošenjem ove odluke stvara mogućnost raspisivanja natječaja za osnivanje savjeta mladih.

Rasprave ni pitanja nije bilo pa je predsjednica dala točku na glasanje.

Od 13 prisutnih vijećnika, 13 je glasovalo „ZA“, 0 „PROTIV“ i „0 „SUZDRŽAN“ te je Gradsko vijeće donijelo Odluku o osnivanju Savjeta mladih Grada Zlatara.

 **Točka 4.**

Predsjednica Danijela Findak otvara raspravu o točki donošenje Odluke o davanju suglasnosti na početnu cijenu nekretnine k.č.br.10/1, k.o. Donja Batina.

Gradonačelnica daje pojašnjenje točke govoreći da je Grad Zlatar primio zahtjev za davanje suglasnosti od tvrtke Qben d.o.o. kako bi mogli širiti svoje poslovanje.

Pitanja ni daljnje rasprave ni pitanja nije bilo pa je predsjednica dala točku na glasanje.

Od 13 prisutnih vijećnika, 13 je glasovalo „ZA“, 0 „PROTIV“ i 0 „SUZDRŽAN“ te je Gradsko vijeće donijelo Odluku o davanju suglasnosti na početnu cijenu nekretnine k.č.br.10/1, k.o. Donja Batina.

 **Točka 5.**

Predsjednica Danijela Findak otvara raspravu o točki Pitanja i prijedlozi.

Vijećnik Damir Bručić se javio za riječ. Postavlja pitanje u vezi prekida radova na dječjeg vrtiću.

Gradonačelnica odgovara na pitanje govoreći da je izvođač radova na dječjem vrtiću otišao u stečaj te je slijedom toga gradilište zatvoreno i pokrenut je postupak raskida ugovora s izvođačem.

Prema uputama SAFU-a se pokreće novi postupak javne nabave i radovi se nastavljaju po donošenju odluke.

Vijećnik Davor Kljak postavlja pitanje gradonačelnici o obnovi Osnovne škole Belec i Osnovne škole Zlatar. Govori da postavlja pitanja svjestan da škole nisu u nadležnosti grada, nego županije, ali zna da je gradonačelnica uključena u koordinacije radova pa vjeruje da ima informacije.

Gradonačelnica mu odgovara kako je projekt izgradnje nove škole u Belcu prošao i da će radovi uskoro krenuti, čime će se popraviti kvaliteta obrazovanja i mještani će dobiti dvoranu na korištenje. Gradonačelnica napominje da je u postupku organizacija odvijanja nastave tokom izvođenja radova i vjeruje da se to uspjeti iskombinirati.

Vijećnik Davor Kljak se javlja za riječ i govori gradonačelnici da ona pokuša apelirati na zaposlenike i građane da se radovi odviju što prije i bezbolnije.

Gradonačelnica mu odgovara da vjeruje da će se naći način da se prilagodi nastava kako bi djeca bila u mogućnosti pohađati slobodne aktivnosti i kvalitetno i sigurno se školovati.

Vijećnica Ivona Bingula postavlja pitanje gradonačelnici o radovima na cesti prema Ivančici i zašto trenutno stoje.

Gradonačelnica joj odgovara kako su radovi trenutno prekinuti zbog zabrane Općine Lobor da se odvija prijevoz kamenog materijala. Napominje kako Općina Lobor ima uvjete koje Grad Zlatar i izvođač radova moraju ispuniti i u toku je sklapanje sporazuma kako bi se radovi u što skorijem vremenu nastavili.

Vijećnik Božidar Hanžek se javio za riječ. Postavlja pitanje što se čeka sa cestom Belec i Lobor te što je s idejnim rješenjem oko crkve u Belcu, kad je počela gradnja i kad će završiti.

Gradonačelnica mu na pitanje o cesti odgovara kako cesta Belec – Lobor nije bila u planu proračuna ni u planu nabave. Na pitanje o idejnom rješenju Belca mu odgovara da je rješenje izrađeno i da vijećnik ima pravo uvida u isto.

Vijećnica Darinka Sviben se javlja za riječ. Govori o radovima koji su se izvodili na dogradnji dječjeg vrtića i postavlja pitanje tko je nadležan za radove za izgradnju vrtića i tko vodi koordinaciju istih.

Gradonačelnica odgovara vijećnici kako je nadzorni inženjer pratio izvođenje radova na gradilištu i isti je znao da radovi kasniju. Nadležne institucije su dale smjernice koje je bilo potrebno poduzeti kako bi se radovi na pravi način obustavili obzirom na odlazak izvođača u stečaj.

Vijećnik Danijel Delija postavlja pitanje o stanju kontejnera na groblju u Belcu, odnosno kojoj točno svrsi služe isti jer su prepuni različitog smeća i trebali bi služiti potrebama groblja. Sljedeće pitanje je o cesti prema Belecgradu, postoji li mogućnost proširenja određenih dionica jer je na mjestima put vrlo uski i teško je mimoilaženje.

Gradonačelnica mu odgovara kako se slaže s njim oko kontejnera na groblju u Belcu i da je jedno vrijeme bila ideja da se smanji broj istih, ali nakon toga su ljudi stavljali smeće oko kontejnera. Predlaže da se pokuša s tim da se kontejneri maknu jedno vrijeme i postavi se velika tabla pa da se vidi kako će se to dalje razvijati. Na pitanje o cesti odgovara kako je projekt radio Šumarski fakultet. Pročelnik Mladen Krušelj odgovara kako su takve ceste vrlo uske i imaju predviđena ugibališta prema propisanim pravilima. Gradonačelnica dodaje kako je u toku izgradnja propusta na spomenutoj cesti i na jednom dijelu je potrebno preasfaltirati gdje je oštećeno.

Vijećnik Danijel Delija predlaže da bi se na groblju u Belcu mogao postaviti stup za kameru i da bi to bilo najbolje rješenje.

Vijećnik Darko Varga se javlja za riječ. Osvrće se na Poslovnik Gradskog vijeća i vremenu koje je istim određeno za postavljanje pitanja i govore vijećnika. Postavlja pitanje o postavljanju repetitora u Belcu. Napominje kako je krajolik nagrđen istim repetitorom i da se gradi na zemljištu koje nije za to predviđeno. Postavlja pitanje tko je izdao rješenje za prenamjenu zemljišta i tko je izdao odobrenje za građenje repetitora.

Gradonačelnica odgovara vijećniku kako je Vlada Republike Hrvatske zadnjim izmjenama pravilnika o jednostavnim i drugim građevinama i drugim radovima regulirala gradnju takvih objekta koji se bez građevinske dozvole, a u skladu s glavnim projektom smiju graditi. Napominje kako se za isto od strane Upravnog odjela za prostorno uređenje i gradnju ishođuje dozvola za pokretanje gradnje takvih građevina.

Vijećnik Darko Varga daje prijedlog gradonačelnici da po svojoj ovlasti pokrene kod Ministarstva pravosuđa pokretanje zemljišno ispravnog postupka i da se time otvori mogućnost ulaganja poduzetnicima. Vijećnik postavlja pitanje o postavljenoj kameri u gradskoj vijećnici, predlaže da se ista promijeni. Isto tako postavlja pitanje o kameri koja je bila postavljena kod kuće Darka Šake, tko je istu naručio i ishodio dozvolu za njezino snimanje. Vijećnik traži odgovor na pitanje pisanim putem.

Gradonačelnica odgovara vijećniku kako se uskoro kreće sa katastarskim izmjenama i izmjerama od strane Državne geodetske uprave.

Na pitanje o postavljanju kamere, vijećniku odgovara službenica Mateja Stažnik, komunalni redar kako je za istu dostavljen zahtjev Gradu Zlataru i izdano odobrenje. Radilo se o brojaču prometa i sve je bilo u skladu s odlukom o komunalnom redu i korištenju javnih površina.

Gradonačelnica odgovara u vezi kamere u vijećnici kako je ista postavljena od strane tvrtke ovlaštene za postavljanje kamera i snimanje sjednica gradskih vijeća.

Vijećnik Darko Varga dodaje kako je u slučaju snimanja javnih površina potrebno o istom obavijestiti građane s dodatnim pojašnjenjem jer građani imaju pravo znati odgovore.

Gradonačelnica ga upućuje da pitanje u vezi postavljanja brojača prometa postavi Hrvatskim cestama.

Vijećnik Darko Varga postavlja pitanje o zlatarskoj zaobilaznici koju je potrebno izgraditi u svrhu razvijanja grada Zlatara. Traži tematsku sjednicu na kojoj će se raspravljati o aktualnim temama, zaobilaznici, sportskoj dvorani u Zlataru i Belcu i dječjem vrtiću u Belcu.

Gradonačelnica mu odgovara da je svima u interesu izgradnja zaobilaznice u gradu Zlataru, ali taj projekt je u nadležnosti Hrvatskih cesta. Govori da je u planu izgradnja sportske dvorane u Zlataru, ali je trenutno u toku izgradnja osnovnih škola i dvorana i nema europskog natječaja za izgradnju dvorane. Napominje kako Belec dobiva novu školu i dvoranu koju će koristiti svi mještani.

Vijećnik Darko Varga govori kako postoji projektna dokumentacija od 1997. godine za izgradnju zaobilaznice.

Gradonačelnica mu odgovara da je izrada projekta zaobilaznice vrlo skupa i neizvedivo je to izraditi preko sredstava iz proračuna.

Vijećnik Davor Kljak se javio za riječ. Govori kako je potrebno držati se poslovnika i dnevnog reda sjednice.

Gradonačelnica govori kako je Grad Zlatar primio Zahtjev za očitovanje o pravu prvokupa kulturnog dobra od gospodina Pisačića i potrebno je očitovati se o zainteresiranosti za kupnju obzirom da se radi o kulturnom dobru.

Vijećnik Darko Varga se javio za riječ. Govori kako daje prijedlog za navedeni prostor u svrhu otvorenja etnografskog muzeja ili preseljenja sjedišta turističke zajednice. Poziva vijećnike da donesu odluku o zainteresiranosti za pravo prvokupa.

Vijećnici su se složili o donošenju očitovanja o zainteresiranosti za ostvarivanje prava prvokupa navedenog kulturnog dobra.

Gradonačelnica Jasenka Auguštan-Pentek obavještava vijećnike gradskog vijeća kako je imenovala privremenog zamjenika gradonačelnice, vijećnika Damira Bručića.

Daljnje rasprave nije bilo pa je predsjednica je zaključila sjednicu u 21.33 sati.

ZAPISNIČAR PREDSJEDNICA GRADSKOG VIJEĆA:

Maja Šimunić Danijela Findak